**GUVERNUL ROMÂNIEI**

**HOTĂRÂRE**

**pentru modificarea şi completarea Normelor metodologice de aplicare a**

**Legii nr. 571/2003 privind Codul fiscal, aprobate prin**

**Hotărârea Guvernului nr. 44/2004**

În temeiul art.108 din Constituţia României, republicată,

**Guvernul României** adoptă prezenta hotărâre.

**Art. I**– Normele metodologice de aplicare a Legii nr. 571/2003 privind Codul fiscal, aprobate prin Hotărârea Guvernului nr. 44/2004, publicată în Monitorul Oficial al României, Partea I, nr. 112 din 6 februarie 2004, cu modificările şi completările ulterioare, se modifică şi se completează după cum urmează:

**A. Titlul II „Impozitul pe profit”**

**Punctul 213 se modifică și va avea următorul cuprins:**

„**213.** Pentru aplicarea prevederilor art. 201 din Legea nr. 571/2003 privind Codul fiscal, cu modificările şi completările ulterioare, formele de organizare pentru persoanele juridice române, societăţi - mamă, sunt:

*- societăţile înfiinţate în baza legii române, cunoscute ca „societăţi pe acţiuni", „societăţi în comandită pe acţiuni", „societăţi cu răspundere limitată", „societăți în nume colectiv", „societăți în comandită simplă".”*

**B. Titlul III „Impozitul pe venit”**

**1. După punctul 26 se introduce un nou punct, punctul 261 , cu următorul cuprins:**

**„Codul fiscal:**

**Venituri scutite**

 **Art. 461 - Veniturile din activităţi independente, realizate în mod individual şi/sau într-o formă de asociere, de către persoanele fizice cu handicap grav sau accentuat sunt scutite de impozit pe venit.**

 **Norme metodologice:**

 26**1**. Scutirea de la plata impozitului pe venit se aplică pentru veniturile realizate începând cu data încadrării contribuabilului în gradul de handicap grav sau accentuat, conform documentelor justificative (certificat). Pentru a beneficia de prevederile art. 461, contribuabilii au obligația de a depune la organul fiscal competent documentele care atestă încadrarea în gradul de handicap grav sau accentuat. Documentele vor fi prezentate în original și în copie, organul fiscal competent păstrând copia după ce verifică conformitatea cu originalul.”

 **2. După punctul 46, se introduc două noi puncte, punctele 46**1 **și 46**2 **cu următorul cuprins:**

 „461 . Venitul net din activităţi independente desfășurate de persoana fizică cu handicap grav sau accentuat, în mod individual şi/sau într-o formă de asociere, determinat pe bază de norme anuale de venit, se reduce proporţional cu numărul de zile calendaristice pentru care venitul este scutit de la plata impozitului.

Plățile anticipate de impozit vor fi calculate pentru venitul net anual redus proportional cu numărul de zile.

 462. Prevederea de la punctul 461 se aplică atât în cazul persoanei fizice încadrată, în cursul anului fiscal, în gradul de handicap grav sau accentuat cât și în cazul contribuabilului care în cursul perioadei impozabile nu se mai încadrează în gradul de handicap respectiv, potrivit legii.”

 **3. După punctul 878 se introduce un nou punct, punctul 879, cu următorul cuprins:**

 **„Codul fiscal:**

 **Venituri scutite**

 **Art. 55**1 **- Veniturile din salarii prevăzute la art. 55 alin. (1) - (3) realizate de către persoanele fizice cu handicap grav sau accentuat sunt scutite de impozit pe venit.**

 **Norme metodologice:**

 879 . Scutirea de la plata impozitului pe venit se aplică pentru veniturile realizate începând cu data încadrării contribuabilului în gradul de handicap, conform documentelor justificative (certificat) . Pentru a beneficia de prevederile art. 551, contribuabilii au obligația de a depune la angajatorul/plătitorul de venituri, respectiv la organul fiscal competent, documentele care atestă încadrarea în gradul de handicap grad sau accentuat. Documentele vor fi prezentate în original și în copie, angajatorul/plătitorul de venituri, respectiv organul fiscal competent păstrând copia după ce verifică conformitatea cu originalul.”

 **4. După punctul 145 se introduce un nou punct, punctul 1451 , cu următorul cuprins:**

 „**Codul fiscal:**

 **Venituri scutite**

 **Art. 68**1 **- Veniturile din pensii realizate de către persoanele fizice cu handicap grav sau accentuat sunt scutite de impozit pe venit.**

 Norme metodologice:

 1451 . Scutirea de la plata impozitului pe venit se aplică pentru veniturile realizate începând cu data încadrării contribuabilului în gradul de handicap, conform documentelor justificative (certificat) . Pentru a beneficia de prevederile art. 681, contribuabilii au obligația de a depune la plătitorul de venituri, respectiv la organul fiscal competent, documentele care atestă încadrarea în gradul de handicap grad sau accentuat. Documentele vor fi prezentate în original și în copie, plătitorul de venituri/organul fiscal competent păstrând copia după ce verifică conformitatea cu originalul.”

 **5. După punctul 1499, se introduc trei noi puncte, punctele 1499.1, 1499.2 și 1499.3 cu următorul cuprins:**

 **„Codul fiscal:**

 **Venituri scutite**

 **Art. 711 - Veniturile din activităţi agricole, silvicultură şi piscicultură, altele decât cele prevăzute la art. 72, realizate în mod individual şi/sau într-o formă de asociere fără personalitate juridică de către persoanele fizice cu handicap grav ori accentuat, sunt scutite de impozit pe venit.**

 Norme metodologice:

 1499.1 Venitul din activităţi agricole desfășurate de persoana fizică cu handicap grav sau accentuat, în mod individual şi/sau într-o formă de asociere, determinat pe bază de norme anuale de venit, se reduce proporţional cu numărul de zile calendaristice pentru care venitul este scutit de la plata impozitului. Impozitul anual stabilit conform deciziei de impunere anuale va fi calculat pentru venitul anual din activități agricole, redus proportional cu numărul de zile.

 1499.2 Prevederea de la punctul 1499.1 se aplică atât în cazul persoanei fizice încadrată, în cursul anului fiscal, în gradul de handicap grav sau accentuat cât și în cazul contribuabilului care în cursul perioadei impozabile nu se mai încadrează în gradul de handicap respectiv, potrivit legii.

 1499.3 Scutirea de la plata impozitului pe venit se aplică pentru veniturile realizate începând cu data încadrării contribuabilului în gradul de handicap, conform documentelor justificative (certificat). Pentru a beneficia de prevederile art. 71**1**, contribuabilii au obligația de a depune la plătitorul de venituri, respectiv la organul fiscal competent, documentele care atestă încadrarea în gradul de handicap grad sau accentuat. Documentele vor fi prezentate în original și în copie, organul fiscal competent păstrând copia după ce verifică conformitatea cu originalul.”

 **6. La punctul 152, după a douăsprezecea liniuța se introduce o nouă liniuță, cu următorul cuprins:**

„ - veniturile obținute de persoanele fizice sub forma bacșișului, potrivit prevederilor Ordonanței de urgență a Guvernului nr. 28/1999 privind obligația operatorilor economici de a utiliza aparate de marcat electronice fiscale, cu modificările și completărilor ulterioare.”

 **7. Punctul 209 se modifică şi va avea următorul cuprins:**

 „(1) În situaţiile prevăzute la pct. 874 şi 877, plătitorul de venit din salarii restituie contribuabilului impozitul reţinut pe venitul din salarii potrivit prevederilor Codului de procedură fiscală.

 (2) În vederea regularizării de către organul fiscal a impozitului pe salarii datorat în România pentru activitatea desfăşurată în străinătate, contribuabilii prevăzuţi la art.40 alin. (1) lit. a) şi alin. (2) din Codul fiscal care sunt plătiţi pentru activitatea salarială desfăşurată în străinătate de către sau în numele unui angajator care este rezident în România sau are sediul permanent în România au obligaţia de a declara în România veniturile respective potrivit declaraţiei privind veniturile realizate din străinătate la termenul prevăzut de lege, cu excepţia contribuabililor care realizează venituri de această natură în condiţiile prevăzute la pct. 873, pct. 87 5 alin. (2) lit. a) şi pct. 87 8 pentru care impozitul este final.

 (3) Declaraţia privind veniturile realizate din străinătate se depune la registratura organului fiscal competent sau prin poştă, însoţită de următoarele documente justificative:

 a) documentul menţionat la art. 59 alin. (2) din Codul fiscal întocmit de angajatorul rezident în România ori de către un sediu permanent în România care efectuează plăţi de natură salarială din care să rezulte venitul bază de calcul al impozitului;

 b) contractul de detaşare;

 c) documente justificative privind încetarea raportului de muncă, după caz;

d) certificatul de atestare a impozitului plătit în străinătate de contribuabil, eliberat de autoritatea competentă a statului străin, sau orice alt document justificativ privind venitul realizat şi impozitul plătit în celălalt stat, eliberat de autoritatea competentă din ţara în care s-a obţinut venitul, precum şi orice alte documente care pot sta la baza determinării sumei impozitului plătit în străinătate, pentru situaţia în care dreptul de impunere a revenit statului străin.”

**C. Titlul VI “Taxa pe valoarea adăugată”**

**1. La punctul 4, alineatul (5) se modifică și va avea următorul cuprins:**

„(5) Se consideră, conform alin. (1), în strânsă legătură din punct de vedere financiar, economic şi organizatoric persoanele impozabile al căror capital este deţinut direct sau indirect în proporţie de mai mult de 50% de către aceeaşi asociați. Termenul asociați include și acționarii, conform Legii societăților nr. 31/1990, republicată, cu modificările și completările ulterioare. Îndeplinirea acestei condiţii se dovedeşte prin certificatul constatator eliberat de către Registrul Comerţului şi/sau, după caz, alte documente justificative.”

**2. La punctul 161 alineatul (3) se modifică și va avea următorul cuprins:**

“(3) În cazul în care intervin evenimentele prevăzute la art. 138 din Codul fiscal, ulterior datei de la care se modifică cota de TVA, pentru achiziţii intracomunitare de bunuri, cota aplicabilă pentru ajustarea bazei de impozitare este cota în vigoare la data la care a intervenit exigibilitatea taxei pentru achiziţia intracomunitară potrivit art. 135 din Codul fiscal. În situaţia în care nu se poate determina achiziţia intracomunitară care a generat aceste evenimente, se va aplica cota de TVA în vigoare la data la care a intervenit evenimentul.

Exemplu: Societatea A din România a primit o factură pentru un avans la o achiziţie intracomunitară de produse alimentare în sumă de 1.000 euro, emisă la data de 12 mai 2015. Taxa aferentă achiziţiei intracomunitare se determină pe baza cursului de schimb în vigoare la data de 12 mai 2015, respectiv 4,41 lei/euro, aplicându-se cota de TVA de 24%, astfel: 1.000 euro x 4,41 lei/euro x 24% = 1058,4 lei.

În luna iunie, societatea primeşte factura emisă la data de 16 iunie 2015 pentru diferenţa până la valoarea integrală a bunurilor care sunt achiziţionate intracomunitar, în sumă de 5.000 euro, valoarea integrală a bunurilor fiind de 6.000 euro. Taxa aferentă achiziţiei intracomunitare se determină pe baza cursului de schimb în vigoare la data de 16 iunie 2015, respectiv 4,45 lei/euro, aplicându-se cota de TVA de 9%, astfel: 5.000 euro x 4,45 lei/euro x 9% = 2002,5 lei.

La data de 5 august 2015, furnizorul extern emite un credit-note prin care acordă o reducere de preţ de 10% aferentă livrării intracomunitare care a generat achiziţia intracomunitară de bunuri la societatea A din România. Societatea A are obligaţia să ajusteze baza de impozitare a achiziţiei intracomunitare cu sumele calculate astfel:

1.000 euro x 10% x 4,41 lei/euro x 24% = 105,84 lei

5.000 euro x 10% x 4,45 lei/euro x 9% = 200,25 lei.”

**3. La punctul 23, alineatul (6) se modifică și va avea următorul cuprins:**

“(6) Cota redusă de taxă de 9% prevăzută la art. 140 alin. (2) lit. f) din Codul fiscal se aplică pentru tipurile de cazare în structurile de primire turistică cu funcţiune de cazare, prevăzute la art. 21 din Ordonanţa Guvernului nr. 58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr. 755/2001, cu modificările şi completările ulterioare. În cazul cazării cu demipensiune, cu pensiune completă sau cu “all inclusive”, astfel cum sunt definite la art. 21 din Ordonanţa Guvernului nr. 58/1998, cota redusă de TVA se aplică asupra prețului total al cazării, care poate include și băuturi alcoolice. Orice persoană care acţionează în condiţiile prevăzute la pct. 7 alin. (1) sau care intermediază astfel de operaţiuni în nume propriu, dar în contul altei persoane, potrivit art. 129 alin. (2) din Codul fiscal, aplică cota de 9% a taxei, cu excepţia situaţiilor în care este obligatorie aplicarea regimului special de taxă pentru agenţii de turism, prevăzut la art. 1521 din Codul fiscal.”

**4. La punctul 23, după alineatul (6) se introduc șase alineate noi, alineatele (61) - (66), cu următorul cuprins:**

„(61) Cota redusă de taxă de 9% prevăzută la art. 140 alin. (2) lit. g) din Codul fiscal se aplică pentru livrarea următoarelor bunuri:

a) animale vii și păsări vii, din specii domestice, care se încadrează la codurile NC 0101-0105, 0106 14 10;

b) animale vii din specii domestice, destinate consumului uman sau animal, care se încadrează la codul NC 0106 19 00;

c) păsări vii din specii domestice, destinate consumului uman sau animal, care se încadrează la codurile NC 0106 33 00, 0106 39 10, 0106 39 80;

d) carne și organe comestibile care se încadrează la codurile NC 0201-0210, cu excepția celor care se încadrează la codurile NC 0206 10 10, 0206 29 10, 0206 80 10, 0206 90 20;

e) pești și crustacee, moluște și alte nevertebrate acvatice, care se încadrează la codurile NC 0301 – 0308, cu excepția peștilor ornamentali;

f) lapte și produse lactate care se încadrează la codurile NC 0401 - 0406;

g) ouă de păsări care se încadrează la codurile NC 0407 – 0408, cu excepția celor care se încadrează la codurile NC 0407 11 00, 0407 19, 0408 11 20, 0408 19 20, 0408 91 20, 0408 99 20;

h) miere naturală care se încadrează la codul NC 04090000;

i) alte produse comestibile de origine animală care se încadrează la codurile NC 0410 00 00, 0504 00 00, 0506 90 00, 0507, 0508 00 00, 0511 91, 0511 99;

j) legume, plante, rădăcini și tuberculi, alimentare, care se încadrează la codurile NC 0701 – 0714, cu excepția celor care se încadrează la codurile NC 0701 10 00, 0703 10 11, 0709 60 91, 0709 60 95, 0712 90 11, 0713 10 10, 0713 33 10;

k) fructe comestibile, coji de citrice sau de pepeni, care se încadrează la codurile NC 0801 – 0814 00 00;

l) cafea, ceai, maté și mirodenii, care se încadrează la codurile NC 0901 – 0910;

m) cereale care se încadrează la codurile NC 1001 – 1008, cu excepția celor destinate însămânțării;

n) produse ale industriei morăritului, malț, amidon și fecule, inulină, gluten de grâu, care se încadrează la codurile NC 1101 00 – 1109 00 00;

o) semințe și fructe oleaginoase, semințe și fructe diverse, plante industriale sau medicinale, paie și furaje, care se încadrează la codurile NC 1201 – 1214, cu excepția celor care se încadrează la codurile 1201 10 00, 1202 30 00, 1204 00 10, 1205 10 10, 1206 00 10, 1207 40 10, 1207 50 10, 1207 91 10, 1207 99 20, 1209, 1211;

p) gume, rășini și alte seve și extracte vegetale, care se încadrează la codurile NC 1301 și 1302, cu excepția celor care se încadrează la codul NC 1302 11 00;

q) grăsimi și uleiuri de origine animală sau vegetală, produse ale disocierii acestora, grăsimi alimentare prelucrate, care se încadrează la codurile NC 1501 – 1520 00 00, 1521, 1522 00; cu excepția celor care se încadrează la codurile NC 1505 00, 1509 10 10 și a celor destinate utilizărilor tehnice sau industriale, altele decât cele destinate fabricării produselor pentru alimentația umană;

r) preparate din carne, din pește sau din crustacee, din moluște sau din alte nevertebrate acvatice, care se încadrează la codurile NC 1601 00 – 1605;

s) zaharuri și produse zaharoase, care se încadrează la codurile NC 1701 – 1704;

ș) cacao și preparate din cacao, care se încadrează la codurile NC 1801 00 00 – 1806;

t) preparate pe bază de cereale, de făină, de amidon, de fecule sau de lapte, produse de patiserie, care se încadrează la codurile NC 1901 – 1905;

ț) preparate din legume, din fructe sau din alte părți de plante, care se încadrează la codurile NC 2001 – 2009, cu excepția preparatelor ce conțin adaos de alcool de la codurile NC 2008 20, 2008 30, 2008 40, 2008 50, 2008 60, 2008 70, 2008 80, 2008 90, 2008 93, 2008 97 și 2008 99;

u) preparate alimentare diverse care se încadrează la codurile NC 2101 – 2106, cu excepția preparatelor ce conțin alcool de la codurile NC 2103 90 30 și 2106 90 20;

v) băuturi și oțet, care se încadrează la codurile NC 2201, 2202 și 2209 00;

w) reziduuri și deșeuri ale industriei alimentare, alimente preparate pentru animale, care se încadrează la codurile NC 2301 -2309;

x) sare care se încadrează la codul NC 2501 00;

y) produse chimice anorganice și organice, produse farmaceutice, care se încadrează la codurile NC 2805 12 00, 2817, 2835 25 00, 2835 26 00, 2836 50 00, 2922 41 00, 2922 50 00, 2930 40 00, 2933 99 80, 2936 90 00;

z) alte bunuri, care se încadrează la codurile NC 3504 00 90, 3507.

 (62) Cota redusă de TVA de 9% se aplică pentru livrarea bunurilor prevăzute la alin. (61) lit. d) – z) numai în măsura în care acestea sunt utilizate ca alimente destinate consumului uman sau animal, ca materii prime sau ingrediente pentru prepararea alimentelor destinate consumului uman sau animal, ori pentru a completa sau înlocui alimentele destinate consumului uman sau animal.

 (63) În cazul bunurilor care pot fi utilizate și în alte scopuri decât cele prevăzute la alin. (62), cota redusă de TVA se aplică în următoarele condiții:

 a) în cazul livrărilor de bunuri în interiorul tării, pe baza unei declarații pe propria răspundere din care să rezulte că bunurile sunt utilizate ca alimente destinate consumului uman sau animal, ca materii prime sau ingrediente pentru prepararea alimentelor destinate consumului uman sau animal, ori pentru a completa sau înlocui alimentele destinate consumului uman sau animal, care este pusă la dispoziţia vânzătorului de către cumpărător, înainte sau în momentul livrării, și care va fi păstrată de vânzător pentru justificarea aplicării cotei reduse de TVA de 9%;

 b) în cazul importului de bunuri, pe baza unei declarații pe propria răspundere din care să rezulte că importatorul va comercializa bunul importat ca aliment sau îl va utiliza ca materie primă sau ingredient pentru prepararea alimentelor, care se depune de către importator la organul vamal competent, la momentul importului;

 c) în cazul achizițiilor intracomunitare de bunuri, dacă va comercializa bunul achiziționat ca aliment sau îl va utiliza ca materie primă sau ingredient pentru prepararea alimentelor, fără a fi necesară o declarație pe propria răspundere cu privire la utilizarea bunurilor achiziționate.

 (64) În situația în care se comercializează un pachet de bunuri, la un preț total, se aplică cota de TVA corespunzătoare fiecărui bun, în măsura în care bunurile care compun pachetul pot fi separate, în caz contrar aplicându-se cota standard de TVA de 24% la valoarea totală a pachetului.

 (65) Cota redusă de TVA de 9% se aplică pentru livrările de bunuri prevăzute la art. 140 alin. (2) din Codul fiscal, de către toți furnizorii, indiferent de calitatea acestora, respectiv producători sau comercianți, în condițiile stabilite de prezentul punct.

 (66) În aplicarea art. 140 alin. (2) lit. g) din Codul fiscal, prin servicii de restaurant și de catering se înțelege serviciile prevăzute la pct. 142.”

**D.** **Titlul VII „Accize și alte taxe speciale”**

1. **La punctul 6, alineatele (5) și (10) se modifică şi vor avea următorul cuprins:**

 „(5) Cu maxim 7 zile și minimum 24 de ore înainte de data efectivă a intrării în vigoare, lista cuprinzând preţurile de vânzare cu amănuntul, cu numărul de înregistrare atribuit de autoritatea fiscală centrală, va fi publicată, prin grija antrepozitarului autorizat, a destinatarului înregistrat sau a importatorului autorizat, în două cotidiene de mare tiraj. Câte un exemplar din cele două cotidiene va fi depus la autoritatea fiscală centrală în ziua publicării.

 […]

(10) În situaţiile în care nu se pot identifica preţurile de vânzare cu amănuntul pentru ţigaretele provenite din confiscări, calculul accizelor se face pe baza accizei totale prevăzute în anexa nr. 1 la titlul VII din Codul fiscal.”

1. **La punctul 301, alineatul (1) se modifică şi va avea următorul cuprins:**

 „**301.** (1) În scopul determinării categoriei valorice în care se încadrează produsele accizabile prevăzute la nr. crt. 7, 9 şi 10 din anexa nr. 2 de la titlul VII din Codul fiscal, provenite din achiziţii intracomunitare sau din import, al căror preţ de vânzare este exprimat în altă monedă decât lei, conversia în lei se realizează pe baza ultimului curs de schimb comunicat de Banca Naţională a României, valabil la data la care intervine exigibilitatea accizei conform art. 211 din Codul fiscal, iar în cazul celor importate pe baza cursului de schimb valutar care reglementează calculul valorii în vamă.”

1. **La punctul 301, alineatele (3) și (4) se abrogă.**
2. **La punctul 31 alineatul (11) se modifică și va avea următorul cuprins:**

 „(11) Autoritatea fiscală teritorială va analiza documentaţia depusă de operatorul economic și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire.”

1. **La punctul 31 alineatul (12) se abrogă.**
2. **Punctul 321 se abrogă.**
3. **La punctul 71, alineatul (2) se modifică şi va avea următorul cuprins:**

 „(2) Sumele datorate reprezentând accize se calculează în lei, după cum urmează:

a) pentru bere:

A = C x K x Q

unde:

A = cuantumul accizei

C = numărul de grade Plato

K = acciza unitară, în funcţie de producţia anuală, prevăzută la nr. crt. 1 din Anexa nr. 1 la Titlul VII din Codul fiscal

Q = cantitatea în hectolitri de bere sau cantitatea în hectolitri de bază de bere din amestecul cu băuturi nealcoolice

Gradul Plato reprezintă greutatea de zaharuri exprimată în grame, conținută în 100 g de extract primar. Prin extract primar se înțelege soluția măsurată la origine la temperatura de 20°/4° C aferentă berii, respectiv a bazei de bere din amestecul cu băuturi nealcoolice.

Concentrația zaharometrică exprimată în grade Plato, în funcție de care se calculează și se virează la bugetul de stat accizele, este cea inscrisă în specificația tehnică elaborată pe baza standardului în vigoare pentru fiecare sortiment de bere. În cazul produselor rezultate prin amestecul de bază de bere cu băuturi nealcoolice concentrația zaharometrică exprimată in grade Plato in funcție de care se calculează și se virează la bugetul de stat accizeleeste cea aferentă bazei de bere din amestecul cu băuturi nealcoolice.

Concentrația zaharometrică exprimată in grade Plato trebuie sa fie aceeași cu cea inscrisă pe etichetele de comercializare a sortimentelor de bere. În cazul amestecurilor de bere, pe eticheta de comercializare se va menționa  și concentrația zaharometrică exprimată in grade Plato aferentă bazei de bere din amestec cu băuturi nealcoolice.

Abaterea admisă pentru concentrația zaharometrică exprimată în grade Plato între cea inscrisă pe etichetă și cea determinată în bere, respectiv baza de bere din amestecul cu băuturi nealcoolice, este de 0,5 grade Plato.

b) pentru vinuri spumoase, băuturi fermentate spumoase şi produse intermediare:

A = K x Q

unde:

A = cuantumul accizei

K = acciza unitară prevăzută la nr. crt. 2.2, 3.2 şi 4 din **anexa nr. 1** la titlul VII din Codul fiscal

Q = cantitatea în hectolitri

c) pentru alcool etilic:

A = C x K x Q/100,

unde:

A = cuantumul accizei

C = concentraţia alcoolică exprimată în procente de volum

K = acciza specifică, în funcţie de producţia anuală realizată, prevăzută la nr. crt. 5 din **anexa nr. 1** la titlul VII din Codul fiscal

Q = cantitatea în hectolitri

d) pentru ţigarete:

Total acciza = A1 + A2,

în care:

A1 = acciza specifică

A2 = acciza ad valorem

A1 = K1 x Q1

A2 = K2 x PA x Q2

unde:

K1 = nivelul accizei specifice stabilit potrivit prevederilor art. 177 alin. (3) din Codul fiscal

K2 = procentul legal care se aplică asupra preţului de vânzare cu amănuntul declarat, prevăzut la art. 177 alin. (2) din Codul fiscal

PA = preţul de vânzare cu amănuntul declarat

Q1 = cantitatea exprimată în unităţi de 1.000 buc. ţigarete

Q2 = numărul de pachete de ţigarete aferente lui Q1

e) pentru ţigări, şi ţigări de foi:

A = Q x K

 unde:

A = cuantumul accizei

Q = cantitatea exprimată în unităţi de 1.000 buc. ţigări

K = acciza unitară prevăzută la nr. crt. 7 din **anexa nr. 1** la titlul VII din Codul fiscal

f) pentru tutun de fumat fin tăiat, destinat rulării în ţigarete şi pentru alte tutunuri de fumat:

A = Q x K

unde:

A = cuantumul accizei

Q = cantitatea în kg

K = acciza unitară prevăzută la nr. crt. 8 şi 9 din **anexa nr. 1** la titlul VII din Codul fiscal

g) pentru produse energetice:

A = Q x K ,

unde:

A = cuantumul accizei

Q = cantitatea exprimată în tone, 1000 litri sau gigajouli

K = acciza unitară prevăzută la nr. crt. 10 - 17 din **anexa nr. 1** la titlul VII din Codul fiscal

Pentru gazul natural, determinarea conţinutului de energie furnizată se face în conformitate cu Regulamentul de măsurare a cantităţilor de gaze naturale tranzacţionate angro, aprobat prin decizia preşedintelui Autorităţii Naţionale de Reglementare în Domeniul Energiei.

h) pentru electricitate:

A = Q x K

unde:

A = cuantumul accizei

Q = cantitatea de energie electrică activă exprimată în MWh

K = acciza unitară prevăzută la nr. crt. 18 din **anexa nr. 1** la titlul VII din Codul fiscal**”**

1. **La punctul 77, alineatele (9) și (12) se modifică şi vor avea următorul cuprins:**

„(9) Pentru ţuica şi rachiurile de fructe destinate consumului propriu al unei gospodării individuale, în limita unei cantităţi echivalente de cel mult 50 de litri de produs/an cu concentraţia alcoolică de 100% în volum, nivelul accizei datorate reprezintă 50% din nivelul standard al accizei aplicat alcoolului etilic, prevăzut la nr. crt. 5 din **anexa nr.1** de la titlul VII din Codul fiscal.”

[...]

(12) Pentru ţuica şi rachiurile destinate consumului propriu al gospodăriei individuale realizate în sistem de prestări de servicii într-un antrepozit fiscal de producţie, acciza datorată bugetului de stat devine exigibilă la momentul preluării produselor din antrepozitul fiscal de producţie. Beneficiarul prestaţiei plăteşte acciza aferentă cantităţilor de ţuică şi rachiuri preluate. Pentru cantitatea de 50 de litri de produs/an cu concentraţia alcoolică de 100% în volum destinată consumului propriu al unei gospodării individuale, nivelul accizei datorate reprezintă 50% din nivelul standard a accizei aplicate alcoolului etilic. Pentru cantitatea de produs preluată de gospodăria individuală care depăşeşte această limită, inclusiv pentru consumul propriu al acesteia, nivelul accizei datorate este nivelul standard al accizei pentru alcoolul etilic.”

1. **La punctul 80 după alineatul (2) se introduce un nou alineat, alin. (3) cu următorul cuprins:**

„(3) În cazul operatorilor economici care produc, care efectuează achiziții intracomunitare ori care importă cărbune, cocs sau lignit și care utilizează aceste produse, acciza devine exigibilă la momentul utilizării.”

1. **La punctul 82, alineatul (37) se modifică și va avea următorul cuprins:**

„(37) Notificarea prevăzută la alin. (36) va cuprinde informații detaliate privind activitatea desfășurată de operatorul economic utilizator, cantitatea solicitată, perioada și costul produsului final, după caz. Modelul notificăii este prevăzut în anexa nr. 351.”

1. **La punctul 85, alineatul (15) literele g) și l) și alineatul (15) se modifică şi vor avea următorul cuprins:**

„(15)

 [...]

 g) tutun prelucrat - o cantitate a cărei valoare la preţul de vânzare cu amănuntul în cazul ţigaretelor, respectiv la preţul de livrare în celelalte cazuri să nu fie mai mică de 11.845.034 lei; [...]

 l) antrepozitele fiscale autorizate în exclusivitate pentru a efectua operaţiuni de distribuţie a băuturilor alcoolice şi de tutunuri prelucrate destinate consumului sau vânzării la bordul navelor şi aeronavelor - o cantitate a cărei valoare la preţul de livrare să nu fie mai mică de 473.801 lei.

[...]

(15) Locurile destinate producerii de produse energetice pentru care accizele se calculează numai pe baza accizei exprimate în echivalent lei/tonă sau lei/1.000 kg, locurile destinate producerii combustibililor al căror cod tarifar se încadrează la art. 20616 alin. (3) lit. g) din Codul fiscal, precum şi locurile destinate îmbutelierii gazului petrolier lichefiat vor fi dotate cu mijloace de măsurare a masei.”

1. **La punctul 85, după alineatul (17) se introduc două noi alineate, alin. (18) și (19), care vor avea următorul cuprins:**

 „(18) Locurile aferente operatorilor economici care constituie și mențin exclusiv stocurile de urgență, conform Legii 360/2013 privind constitiuirea și menținerea unui nivel minim de rezerve de țiței și de produse petroliere, se autorizează ca un singur antrepozit fiscal de depozitare pentru fiecare operator economic în parte, indiferent de numărul locurilor de depozitare pe care acesta le deține.

(19) Pentru obţinerea autorizaţiei, operatorii economici care constituie și mențin exclusiv stocurile de urgență depun la autoritatea fiscală centrală o cerere potrivit modelului prevăzut în anexa nr. 38 precum și notificarea Ministerului Economiei Comerțului și Turismului către operatorul economic care va cuprinde produsele și cantitățile pentru care trebuie să constituie aceste stocuri.”

1. **La punctul 98, subpunctul 98.1, alineatul (5) se modifică și va avea următorul cuprins:**

 „(5) Autoritatea fiscală teritorială va analiza documentaţia depusă de operatorul economic și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire”.

1. **La punctul 98, subpunctul 98.2, alineatul (21) se modifică și va avea următorul cuprins:**

 „(21) Autoritatea fiscală teritorială va analiza documentaţia depusă de operatorul economic și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire”.

1. **La punctul 98, subpunctul 98.3, alineatul (7) se modifică și va avea următorul cuprins:**

„(7) Autoritatea fiscală teritorială va analiza documentaţia depusă de către destinatarul înregistrat și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire”.

1. **La punctul 100, alineatul (4) se modifică și va avea următorul cuprins:**

 „(4) Autoritatea fiscală teritorială va analiza documentaţia depusă de comerciantul expeditor și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire”.

1. **La punctul 100, alineatul (41) se abrogă.**
2. **La punctul 106, alineatul (12) se modifică şi va avea următorul cuprins:**

„(12) Pentru celelalte tipuri de produse energetice calculul valorii accizei datorate se face pe baza densităţilor înscrise în registrul de densităţi în momentul întocmirii facturii pro forma, recalculate la temperatura de 15 grade C, după cum urmează:

- acciza (lei/tonă): 1.000 = acciza (lei/kg) x densitatea la 15 grade C (kg/litru) = acciza (lei/litru);

- cantitatea în kg: densitatea la 15 grade C = cantitatea în litri la 15 grade C;- valoarea accizei = cantitatea în litri la 15 grade C x acciza (lei/litru).”

 **19. La punctul 108, alineatele (81) și (86) se modifică şi vor avea următorul cuprins:**

„(81) Cuantumul garanţiei constituite de antrepozitarii autorizaţi pentru producţie nu poate fi mai mic decât limitele prevăzute mai jos:

a) pentru producţia de bere – 473.801 lei;

b) pentru producţia de bere realizată de micii producători – 236.901 lei;

c) pentru producţia de bere de maximum 5.000 hl pe an realizată de micii producători 9.476 lei;

d) pentru producţia de vinuri de maximum 5.000 hl pe an – 11.845 lei;

e) pentru producţia de vinuri între 5.001 hl şi 10.000 hl pe an – 23.690 lei;

f) pentru producţia de vinuri peste 10.000 hl pe an – 47.380 lei;

g) pentru producţia de băuturi fermentate, altele decât bere şi vinuri, de maximum 5.000 hl pe an – 94.760 lei;

h) pentru producţia de băuturi fermentate, altele decât bere şi vinuri, peste 5.000 hl pe an – 236.901 lei;

i) pentru producţia de produse intermediare de maximum 5.000 hl pe an – 118.450 lei;

j) pentru producţia de produse intermediare peste 5.000 hl pe an – 355.351 lei;

k) pentru producţia de alcool etilic şi/sau băuturi spirtoase de maximum 100 hl alcool pur pe an – 23.690 lei;

l) pentru producţia de alcool etilic şi/sau băuturi spirtoase între 101 şi 1.000 hl alcool pur pe an – 118.450 lei;

m) pentru producţia de alcool etilic şi/sau băuturi spirtoase între 1.001 şi 5.000 hl alcool pur pe an – 473.801 lei;

n) pentru producţia de alcool etilic şi/sau băuturi spirtoase peste 5.000 hl alcool pur pe an – 1.184.503 lei;

o) pentru producţia de alcool etilic realizată de micile distilerii – 1.185 lei;

p) pentru producţia de tutun prelucrat – 4.738.014 lei;

q) pentru producţia de produse energetice, exceptând producţia de GPL, de maximum 10.000 tone pe an – 1.184.503 lei;

r) pentru producţia de produse energetice, exceptând producţia de GPL, între 10.001 tone şi 40.000 tone – 4.738.014 lei;

s) pentru producţia de produse energetice, exceptând producţia de GPL, peste 40.000 tone – 9.476.027 lei;

ș) pentru producţia de GPL – 47.380 lei;

t) pentru producţia exclusivă de biocombustibili şi biocarburanţi – 23.690 lei.

[...]

 (86) Cuantumul garanţiei maxime constituite de antrepozitarii autorizaţi se stabileşte la nivelurile prevăzute mai jos:

a) pentru alcool etilic şi băuturi alcoolice - 9.476.027 lei;

b) pentru tutun prelucrat – 47.380.137 lei;

c) pentru produse energetice – 71.070.206 lei.”

 **20. La punctul 109, după alineatul 1 se introduce un nou alineat, alin. (11), cu următorul cuprins:**

„(11) Prevederile de la alin. (1) nu se aplică antrepozitarilor autorizați prevăzuți la art. 20623 alin. (3) din Codul fiscal.”

 **21. La punctul 110, subpunctul 110.3, alineatul (11) se modifică și va avea următorul cuprins:**

„(11) ) Autoritatea fiscală teritorială va analiza documentaţia depusă de importator și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire”.

 **22. La punctul 111, alineatele (3) și (4) se modifică şi vor avea următorul cuprins:**

„(3) În cazul alcoolului etilic destinat a fi utilizat pe teritoriul României pentru fabricarea de produse ce nu sunt destinate consumului uman, substanţele admise pentru denaturarea acestuia, în concentraţie la hectolitru de alcool pur, sunt cel puţin două din următoarele:

a) pentru produsele cosmetice:

1. dietilftalat (nr. CAS 84-66-2) 0,1 litri (chimic pur);

2. ulei de mentă 0,15 litri;

3. ulei de lavandă 0,15 litri;

4. benzoat de benzil (nr. CAS 120-51-4) 5 litri (chimic pur);

5. izopropanol (nr. CAS 67-63-0) 2 litri (chimic pur);

6. 1,2 propandiol (nr. CAS 57-55-6) 2 litri (chimic pur);

7. terţbutanol (nr. CAS 75-65-0) 80 grame (chimic pur);

8. benzoat de denatoniu (nr. CAS 3734-33-6) 1 gram (chimic pur);

b) pentru alte produse decât cele cosmetice:

1. alcooli superiori 3 kg;

2. violet de metil (nr. CAS 8004-87-3; C.I. 42535) 0,1 grame (chimic pur);

 3. monoetilenglicol (nr. CAS 107-21-1) 0,35 kilograme (chimic pur);

 4. salicilat de etil/metil (nr. CAS 118-61-6/nr. CAS 119-36-8) 0,06 kilograme (chimic pur);

 5. albastru de metilen (nr. CAS 61-73-4; C.I. 52015) 0,35 grame (chimic pur);

 6. terţbutanol (nr. CAS 75-65-0) 80 grame (chimic pur);

 7. etil terţbutil eter (nr. CAS 637-92-3) 2 litri (chimic pur);

8. izopropanol (nr. CAS 67-63-0) 2 litri (chimic pur).

(4) Pentru denaturarea alcoolului etilic destinat produselor cosmetice nu pot fi utilizate formula de denaturare care cuprinde doar uleiul de lavandă şi uleiul de mentă şi formula de denaturare care cuprinde doar uleiul de mentă şi 1,2 propandiol, iar pentru alcoolul etilic destinat altor produse decât cele cosmetice nu poate fi utilizată formula de denaturare care cuprinde doar albastrul de metilen şi violetul de metil.”

 **23. La punctul 113, subpunctul 113.1.1 după alineatul (1) se introduce un nou alineat, alin. (11) cu următorul cuprins:**

„(11) Sutirea de la plata accizelor prevăzută la art. 20660 alin. (1) lit. a) din Codul fiscal nu se acordă în următoarele situații:

a) atunci când, în cadrul activităților pe care le desfășoară, operatorii economici utilizează aeronavele pe care le dețin, pentru uzul gratuit al propriilor angajați, respectiv pentru prestarea de servicii de transport aerian fără titlu oneros;

b) în cazul aeronavelor închiriate sau deținute în leasing, atunci cănd deținătorul, respectiv utilizatorul, nu asigură el însuși în mod direct și cu titlu oneros, serviciile de transport aerian.”

**24. La punctul 113, subpunctul 113.1.2 după alineatul (1) se introduce un nou alineat, alin. (11) cu următorul cuprins:**

„(11) Sutirea de la plata accizelor prevăzută la art. 20660 alin. (1) lit. b) din Codul fiscal nu se acordă în următoarele situații:

a) atunci când, în cadrul activităților pe care le desfășoară, operatorii economici utilizează navele pe care le dețin, pentru uzul gratuit al propriilor angajați, respectiv pentru prestarea de servicii de transport naval fără titlu oneros;

b) în cazul navelor închiriate sau deținute în leasing, atunci cănd deținătorul, respectiv utilizatorul, nu asigură el însuși în mod direct și cu titlu oneros, serviciile de transport naval.”

**25. La punctul 113, subpunctul 113.1.2 alineatul (2) lit. b), alineatul (12) și alineatul (14) se modifică şi vor avea următorul cuprins:**

„(2) [...]

b) persoana care deţine certificat de autorizare pentru navigaţie sau persoana care deţine dreptul de folosinţă a navei sub orice formă. Prin certificat de autorizare pentru navigaţie se înţelege orice document care atestă că nava este luată în evidenţa autorităţilor competente din România ori din statul în care aceasta este înregistrată;

[...]

(12) Livrarea din antrepozitele fiscale către nave a combustibilului pentru navigaţie se face numai după depunerea la antrepozitul fiscal, de către beneficiarul scutirii prevăzut la alin.(2) lit.b), a următoarelor documente:

a) copia de pe atestatul de bord, sau după caz a carnetului de ambarcaţiune, în cazul operatorilor economici din România;

b) copia de pe certificatul de autorizare pentru navigaţie a navei care urmează a fi aprovizionată, sau după caz, orice alt document care atestă că nava este luată în evidenţa autorităţilor competente din România ori din statul în care aceasta este înregistrată;

c) declaraţia pe propria răspundere a administratorului sau a reprezentantului legal cu privire la utilizarea combustibilului pentru navigaţie achiziţionat în regim de scutire de la plata accizelor.

[...]

(14) Livrarea combustibilului pentru navigaţie din antrepozitele fiscale către operatorii economici prevăzuţi la alin. (2) se face numai după marcarea şi colorarea acestuia potrivit prevederilor pct. 113.10.”

**26. La punctul 113, subpunctul 113.4 alineatul (41) se modifică și va avea următorul cuprins:**

„(41) Autoritatea fiscală teritorială va analiza documentaţia depusă de operatorul economic și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire”.

**27. La punctul 113, subpunctul 113.4 alineatul (42) se abrogă.**

 **28. La punctul 113, subpunctul 113.7 alineatul (161) se modifică și va avea următorul cuprins:**

„(161) Autoritatea fiscală teritorială va analiza documentaţia depusă de operatorul economic și va decide asupra dreptului de restituire a accizelor prin întocmirea unui proces verbal în care se înscriu în mod distinct, motivele de fapt și temeiul de drept pentru accizele propuse spre respingere, precum și cuantumul accizelor aprobate la restituire și prin emiterea unei decizii de admitere, în totalitate sau în parte, ori de respingere a cererii de restituire”.

 **29. La punctul 113, subpunctul 113.7 alineatul (162) se abrogă.**

**30. La punctul 113, după subpunctul 113.8 alineatul (9) se introduc șaisprezece noi alineate, alin. (10) – (25) care vor avea următorul cuprins:**

„(10) Scutirile de la plata accizelor prevăzute la alin. (1) și (2) se acordă direct în baza autorizației de utilizator final emise de autoritatea vamală teritorială.

(11) Autorizaţia de utilizator final se eliberează la cererea scrisă a beneficiarului, în baza fundamentării cantităţilor de biocombustibil, respectiv biocarburant ce urmează a fi achiziţionate în regim de scutire de la plata accizelor. Cererea se depune la autoritatea vamală teritorială și trebuie să fie însoțită, în afară de documentele prevăzute în anexa nr. 33, de umătoarele documente:

a) declarația pe propria răspundere privind respectarea condiţiilor prevăzute la art. 20620 alin. (2) lit. c) din Codul fiscal;

b) documente justificative (manuale tehnice de utilizare, etc..) din care să rezulte că beneficarul deține instalații/motoare care potrivit specificațiilor tehnice emise de producător pot funcționa utilizand exclusiv biocombustibil, respectiv biocarburant.

(12) Autoritatea vamală teritorială eliberează autorizaţia de utilizator final, dacă sunt îndeplinite următoarele condiţii:

a) au fost prezentate atât documentele prevăzute în cerere precum și cele menționate la alin.(11);

b) solicitantul nu are înscrise date în cazierul judiciar;

c) solicitantul deţine instalațiile/motoarele care funcționează cu biocombustibil/ biocarburant sub orice formă legală;

d) solicitantul nu înregistrează obligaţii fiscale restante la bugetul general consolidat, de natura celor administrate de Agenţia Naţională de Administrare Fiscală.

(13) Autoritatea vamală teritorială atribuie şi înscrie pe autorizaţia de utilizator final un cod de utilizator.

(14) Modelul autorizaţiei de utilizator final este prezentat în anexa nr. 34.

(15) Autorizaţiile de utilizator final se emit în două exemplare, cu următoarele destinaţii:

a) primul exemplar se păstrează de către utilizatorul final. Câte o copie a acestui exemplar va fi transmisă şi păstrată de către antrepozitarul autorizat furnizor în regim de scutire de la plata accizelor a biocombustibilului, respectiv biocarburantului;

b) al doilea exemplar se păstrează de către autoritatea vamală teritorială emitentă.

(16) Autorizaţia de utilizator final are o valabilitate de 3 ani de la data emiterii. Cantitatea de produse accizabile înscrisă într-o autorizaţie de utilizator final poate fi suplimentată în situaţii bine justificate, în cadrul aceleiaşi perioade de valabilitate a autorizaţiei.

(17) Deţinătorii de autorizaţii de utilizator final au obligaţia de a transmite on-line autorităţii vamale teritoriale emitente a autorizaţiei, trimestrial, până la data de 15 inclusiv a lunii imediat următoare trimestrului pentru care se face raportarea, o situaţie privind achiziţia şi utilizarea biocombustibilului, respectiv biocarburantului, care va cuprinde informaţii, după caz, cu privire la: furnizorul de produse energetice, cantitatea de produse achiziţionată, cantitatea utilizată şi stocul de produse energetice la sfârşitul perioadei de raportare, potrivit modelului prevăzut în anexa nr. 35. Neprezentarea situaţiei în termenul prevăzut atrage aplicarea de sancţiuni contravenţionale potrivit prevederilor Codului fiscal.

(18) Cantităţile de biocombustibil înscrise într-o autorizaţie de utilizator final se estimează pe baza datelor determinate în funcţie de perioada de utilizare a combustibilului pentru încălzire şi de parametrii tehnici ai instalaţiilor pe o durată de 3 ani.

(19) Cantităţile de biocarburant înscrise într-o autorizaţie de utilizator final se estimează pe baza datelor determinate în funcţie de consumul mediu al autovehiculelor deținute și de numărul de km estimați a fi efectuați pe o durată de 3 ani.

(20) Autorităţile vamale teritoriale ţin evidenţa operatorilor economici care au obţinut autorizaţii de utilizator final, prin înscrierea acestora în registre speciale. De asemenea, se asigură publicarea pe pagina de web a autorităţii vamale a listei cuprinzând aceşti operatori economici, listă care se actualizează lunar până la data de 15 a fiecărei luni.

(21) Deplasarea biocombustibililor/biocarburanților de la antrepozitul fiscal la utilizatorul final va fi însoţită de un exemplar pe suport hârtie al documentului administrativ electronic prevăzut la pct. 91.

22) Atunci când biocombustibilii/biocarburanții sunt achiziţionați de utilizatorul final prin operaţiuni proprii de import, deplasarea acestor produse de la biroul vamal de intrare în teritoriul comunitar va fi însoţită de documentul administrativ unic.

(23) Deplasarea biocombustibililor/biocarburanților de la un destinatar înregistrat către utilizatorul final, atunci când nu se aplică prevederile aferente locului de livrare directă, va fi însoţită de un document comercial care va conţine aceleaşi informaţii ca exemplarul pe suport hârtie al documentului administrativ electronic, al cărui model este prezentat în anexa nr. 40.1, mai puţin codul de referinţă administrativ unic. Documentul comercial va fi certificat atât de autoritatea vamală teritorială în raza căreia îşi desfăşoară activitatea destinatarul înregistrat, cât şi de autoritatea vamală teritorială în raza căreia îşi desfăşoară activitatea utilizatorul final.

(24) La sosirea produselor energetice utilizatorul final autorizat trebuie să înştiinţeze autoritatea vamală teritorială şi să păstreze produsele în locul de recepţie maximum 24 de ore pentru o posibilă verificare din partea acestei autorităţi în condiţiile prevăzute prin ordin al preşedintelui Agenţiei Naţionale de Administrare Fiscală.

(25) Deplasarea şi/sau primirea produselor exceptate de la regimul de accizare spre/de un utilizator final autorizat se supun/supune prevederilor secţiunii a 9-a "Deplasarea şi primirea produselor accizabile aflate în regim suspensiv de accize" cap. I1 de la titlul VII din Codul fiscal.”

**31. La punctul 113, subpunctul 113.10 se modifică și va avea următorul cuprins:**

 „**113.10.** (1) Scutirile directe de la plata accizelor pentru motorina utilizată drept combustibil pentru motor în situaţiile prevăzute la art. 20660 alin. (1) din Codul fiscal se acordă cu condiţia ca aceste produse să fie marcate potrivit prevederilor alin. (2) - (5).

 (2) Pentru marcarea motorinei se utilizează marcatorul solvent yellow 124 - identificat în conformitate cu indexul de culori, denumit ştiinţific N-etil-N-[2-(1-izobutoxi etoxi) etil]-4-(fenilazo) anilină.

 (3) Nivelul de marcare este de 7 mg +/- 10% de marcator pe litru de motorină.

 (4) Pentru colorarea motorinei se utilizează colorantul solvent blue 35 sau echivalent.

 (5) Nivelul de colorare este de 5 mg +/- 10% de colorant pe litru de motorină.

 (6) Marcarea şi colorarea motorinei pe teritoriul României se realizează în antrepozite fiscale, sub supraveghere fiscală, potrivit procedurii stabilite prin ordin al preşedintelui Agenţiei Naţionale de Administrare Fiscală. Responsabilitatea marcării şi colorării motorinei la nivelurile și cu substanțele prevăzute la alin. (2) – (5), precum şi a omogenizării marcatorului și colorantului în masa de produs finit revine antrepozitarului autorizat.

 (7) Marcarea şi colorarea motorinei provenite din achiziţii intracomunitare şi destinate utilizării într-un scop scutit se realizează în statul membru de expediţie. Responsabilitatea marcării şi colorării motorinei la nivelurile prevăzute și cu substanțele prevăzute la alin. (2) – (5), precum şi a omogenizării marcatorului și colorantului în masa de produs finit revine destinatarului înregistrat din România.”

**32. La titlul VII „Accize și alte taxe speciale”, anexele nr. 311, 312 și 318 se modifică și se înlocuiesc cu anexele nr. 1, 2 și 3, care fac parte integrantă din prezenta hotărâre.**

 **E. Titlul IX2  *”*Contribuţii sociale obligatorii„**

 **1. După punctul 31 se introduc patru puncte noi, punctele 311 - 314 , cu următorul cuprins:**

 „**Codul fiscal:**

 **Art. 29620  - (1) Următoarele categorii de persoane fizice sunt exceptate de la plata contribuţiei de asigurări sociale de sănătate:**

 **a) copiii până la vârsta de 18 ani, tinerii de la 18 ani până la vârsta de 26 de ani, dacă sunt elevi, inclusiv absolvenţii de liceu, până la începerea anului universitar, dar nu mai mult de 3 luni de la terminarea studiilor, ucenici sau studenţi. Dacă realizează venituri din salarii sau asimilate salariilor, venituri din activităţi independente, venituri din activităţi agricole, silvicultură şi piscicultură, pentru aceste venituri datorează contribuţie;**

 **b) tinerii cu vârsta de până la 26 de ani care provin din sistemul de protecţie a copilului. Dacă realizează venituri din cele prevăzute la lit. a) sau sunt beneficiari de ajutor social acordat în temeiul Legii nr. 416/2001 privind venitul minim garantat, cu modificările şi completările ulterioare, pentru aceste venituri datorează contribuţie;**

 **c) soţul, soţia şi părinţii fără venituri proprii, aflaţi în întreţinerea unei persoane asigurate;**

 **d) persoanele ale căror drepturi sunt stabilite prin Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu completările ulterioare, prin Legea nr. 51/1993 privind acordarea unor drepturi magistraţilor care au fost înlăturaţi din justiţie pentru considerente politice în perioada anilor 1945 - 1989, cu modificările ulterioare, prin Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, aprobată cu modificări şi completări prin Legea nr. 189/2000, cu modificările şi completările ulterioare, prin Legea nr. 44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, prin Legea nr. 309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950 - 1961, cu modificările şi completările ulterioare, precum şi persoanele prevăzute la art. 3 alin. (1) lit. b) pct. 1 din Legea recunoştinţei pentru victoria Revoluţiei Române din Decembrie 1989 şi pentru revolta muncitorească anticomunistă de la Braşov din noiembrie 1987 nr. 341/2004, cu modificările şi completările ulterioare, dacă nu realizează alte venituri decât cele provenite din drepturile băneşti acordate de aceste legi;**

**e) persoanele cu handicap, pentru veniturile obţinute în baza Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, dacă nu realizează venituri asupra cărora se datorează contribuţia;**

**f) bolnavii cu afecţiuni incluse în programele naţionale de sănătate stabilite de Ministerul Sănătăţii, până la vindecarea respectivei afecţiuni, dacă nu realizează venituri asupra cărora se datorează contribuţia;**

**g) femeile însărcinate şi lăuzele, dacă nu realizează venituri asupra cărora se datorează contribuţia sau dacă nivelul acestora este sub valoarea salariului de bază minim brut pe ţară, lunar.**

 **Norme metodologice:**

**311.** Persoanele prevăzute la art. 29620 alin. (1) lit. d) și e) din Codul fiscal sunt exceptate de la plata contribuţiei de asigurări sociale de sănătate numai pentru drepturile acordate de actele normative în baza cărora sunt încadrate în categoriile respective de persoane. Dacă sunt realizate venituri, altele decât cele exceptate, asupra acestora se datorează contribuția.

**312.** În cazul în care venitul lunar realizat de persoanele prevăzute la art. 29620 alin. (1) lit. g) din Codul fiscal, depășește nivelul salariului de bază minim brut pe ţară, baza lunară de calcul a contribuţiei de asigurări sociale de sănătate o reprezintă numai partea de venit care depăşeşte acest nivel. Verificarea condiției privind nivelul venitului realizat se efectuează de către organul fiscal, în anul următor celui de realizare a venitului, pe baza informaţiilor din declaraţia privind venitul realizat sau din declaraţia privind calcularea şi reţinerea impozitului pentru fiecare beneficiar de venit, precum şi pe baza informaţiilor din evidenţa fiscală a organului fiscal, după caz.

**313.** În cazul persoanelor aflate în situațiile prevăzute la art. 29620 alin. (1) lit. a), b), d), e) și f) din Codul fiscal, care realizează venituri asupra cărora se datorează contribuţia de asigurări sociale de sănătate, iar totalul lunar al acestora este sub nivelul salariului de bază minim brut pe ţară, contribuția se datorează asupra venitului realizat.

 **314.** În cazul persoanelor prevăzute la art. 29620 alin. (1) lit. a), b) și g) din Codul fiscal, care nu se mai încadrează în categoriile de persoane exceptate de la plata contribuţiei de asigurări sociale de sănătate și care realizează venituri asupra cărora se datorează contribuția de asigurări sociale de sănătate, acestea datorează contribuția începând cu data de 1 a lunii următoare celei în care nu mai îndeplinesc condițiile de exceptare de la plată. Baza de calcul se stabilește lunar, proporțional cu perioada rămasă până la sfârșitul anului fiscal pentru care se datorează contribuția.”

 **2. Punctul 33 se modifică şi va avea următorul cuprins:**

 ”Codul fiscal:

 ART. 29622

 [...]

(2) Baza lunară de calcul al contribuţiei de asigurări sociale de sănătate datorate bugetului Fondului naţional unic de asigurări sociale de sănătate pentru persoanele prevăzute la art. 29621 alin. (1) lit. a) - e) este diferenţa dintre totalul veniturilor încasate şi cheltuielile efectuate în scopul realizării acestor venituri, exclusiv cheltuielile reprezentând contribuţii sociale, sau valoarea anuală a normei de venit, după caz, raportată la cele 12 luni ale anului, şi nu poate fi mai mică decât un salariu de bază minim brut pe ţară, dacă acest venit este singurul asupra căruia se calculează contribuţia.

 Norme metodologice:

 33. Întregirea bazei lunare de calcul al contribuţiei de asigurări sociale de sănătate la nivelul unui salariu de bază minim brut pe ţară, în cazul persoanelor prevăzute la art. 29621 alin. (1) lit. a) - e) din Codul fiscal, care au realizat un venit lunar sub acest nivel, se efectuează de către organul fiscal competent, în anul următor, după depunerea declaraţiilor fiscale. **Întregirea bazei lunare de calcul al contribuţiei de asigurări sociale de sănătate la nivelul unui salariu de bază minim brut pe ţară nu se va efectua pe perioada în care persoanele prevăzute la art. 29621 alin. (1) lit. a) - e) din Codul fiscal se încadrează în categoria persoanelor prevăzute la 29620 alin. (1) lit. a), b), d), e) și f) din Codul fiscal. ”**

 **3. Punctul 35 se modifică şi va avea următorul cuprins:**

 ”Codul fiscal:

 ART. 29624

 [...]

(9) Pentru contribuabilii care realizează venituri de natura celor prevăzute la art. 29621 alin. (1) lit. f) - h) încadrarea în plafoanele prevăzute la art. 29622 alin. (5) şi (6) se face de către organul fiscal, după încheierea anului fiscal, pe baza declaraţiilor fiscale.

 Norme metodologice:

 35. Întregirea bazei lunare de calcul al contribuţiei de asigurări sociale de sănătate la nivelul unui salariu de bază minim brut pe ţară, în lunile în care persoanele prevăzute la art. 29621 alin. (1) lit. f) din Codul fiscal au realizat venituri sub acest nivel, se efectuează de către organul fiscal competent, în anul următor, după depunerea declaraţiilor fiscale.

 Întregirea bazei lunare de calcul al contribuţiei de asigurări sociale de sănătate la nivelul a o treime din salariul de bază minim brut pe ţară, pentru persoanele prevăzute la art. 29621 alin. (1) lit. g) şi h) din Codul fiscal, în cazul în care venitul lunar determinat pe baza normelor de venit sau pe baza venitului realizat este sub acest nivel, se efectuează de către organul fiscal competent, în anul următor, după depunerea declaraţiilor fiscale.

 **Întregirea bazei lunare de calcul al contribuţiei de asigurări sociale de sănătate la nivelul unui salariu de bază minim brut pe ţară sau, după caz, la nivelul a o treime din salariul de bază minim brut pe ţară,** **nu se va efectua pe perioada în care persoanele prevăzute la art. 29621 alin. (1) lit. f) din Codul fiscal, respectiv la art. 29621 alin. (1) lit. g) și h) din Codul fiscal, se încadrează în categoria persoanelor prevăzute la 29620 alin. (1) lit. a), b), d), e) și f) din Codul fiscal.”**

 **4. După punctul 35 se introduce un nou punct, punctul 36, cu următorul cuprins:**

 ”Codul fiscal:

 Art. 29627

 [...]

 (3) Persoanele care realizează într-un an fiscal venituri de natura celor menţionate la alin. (1) plătesc contribuţia asupra tuturor acestor venituri. Baza lunară de calcul al contribuţiei de asigurări sociale de sănătate nu poate fi mai mică decât un salariu de bază minim brut pe ţară.

  **Norme metodologice:**

**36.** **Întregirea bazei lunare de calcul al contribuţiei de asigurări sociale de sănătate la nivelul unui salariu de bază minim brut pe ţară nu se va efectua pe perioada în care persoanele care realizează venituri de natura celor menţionate la prevăzute la art. 29627 alin. (1) din Codul fiscal se încadrează în categoria persoanelor prevăzute la 29620 alin. (1) lit. d), e) și f) din Codul fiscal.”**

**F. Titlul IX3 Impozitul pe construcții.**

**1. La punctul 4 litera a) se modifică și va avea următorul cuprins:**

 „Codul fisacal:

**Cota de impozitare şi baza impozabilă**

**Art. 29635. - (1) Începând cu anul 2015, impozitul pe construcţii se calculează prin aplicarea unei cote de 1% asupra valorii construcţiilor existente în patrimoniul contribuabililor la data de 31 decembrie a anului anterior, evidenţiată contabil în soldul debitor al conturilor corespunzătoare construcţiilor menţionate la art. 29634, din care se scade:**

**a) valoarea clădirilor, pentru care se datorează impozit pe clădiri, potrivit prevederilor titlului IX. Intră sub incidenţa acestor prevederi şi valoarea clădirilor din parcurile industriale, ştiinţifice şi tehnologice care, potrivit legii, nu beneficiază de scutirea de la plata impozitului pe clădiri;b) valoarea lucrărilor de reconstruire, modernizare, consolidare, modificare sau extindere la construcţii închiriate, luate în administrare sau în folosinţă;**

**c) valoarea construcţiilor şi a lucrărilor de reconstruire, modernizare, consolidare, modificare sau extindere a construcţiilor, aflate sau care urmează să fie trecute, în conformitate cu prevederile legale în vigoare, în proprietatea statului sau a unităţilor administrativ-teritoriale;**

 **Norme metodologice:**

 4. a) din valoarea construcţiilor existente în patrimoniul contribuabililor la data de 31 decembrie a anului anterior nu se scade valoarea clădirilor prevăzute la art. 250 din Codul fiscal, cu excepţia celor aflate sau care urmează să fie trecute în proprietatea statului sau a unităţilor administrativ-teritoriale precum și valoarea clădirilor din parcurile industriale, ştiinţifice şi tehnologice care, potrivit legii, nu beneficiază de scutirea de la plata impozitului pe clădiri;”

**2. Punctul 5 se abrogă.**

**Art. II. -** În cadrul reglementărilor punctelor date în aplicarea prevederilor titlului III „Impozitul pe venit” din Legea nr. 571/2003 privind Codul fiscal, cu modificările și completările ulterioare, sintagmele *„pe baza contabilității în partidă simplă”* și *„pe baza datelor din contabilitatea în partidă simplă”* se înlocuiesc cu sintagma *„pe baza datelor din contabilitate”.*

**Art. III –** Hotărârea Guvernului nr. 44/2004 pentru aprobarea Normelor metodologice de aplicare a Legii nr. 571/2003 privind Codul fiscal, publicată în Monitorul Oficial al României, Partea I, nr. 112 din 6 februarie 2004, cu modificările şi completările ulterioare, precum şi cu cele aduse prin prezenta hotărâre, se va republica în Monitorul Oficial al României, Partea I, dându-se textelor o nouă numerotare.

 **PRIM-MINISTRU**

**VICTOR VIOREL PONTA**

 Contrasemnează:

  **Ministrul finanțelor publice**

 **Eugen Orlando Teodorovici**